બીજા તરંગમાં સ્વામીજીએ આ પ્રદેશના લોકોને સ્પર્શતી તમામ વિગતોને ઘણી ચીવટથી સંગ્રહી આપી છે. દ્વિતીય તરંગના કુલ ૬ અધ્યાયનો પટ ઘણો વિશાળ છે. એના પહેલા બે અધ્યાયમાં તિબેટ, કૈલાસ-માનસખંડમાંથી નીકળતી ચાર મહાનદીઓ-ઉત્તરમાં સિંધુ, પૂર્વમાં બ્રપુત્ર, દક્ષિણમાં કરનાલી અને પશ્ચિમમાં સતલજના ઉદભવસ્થાનો, પર્વતો, તળાવો, હવામાન, વનસ્પતિની સ્થતિ, સુવર્ણ-ટંકણખાર જેવા ખનિજો વિશે માહિતી આપેલી છે. એ પછીના ત્રણ અધ્યાયોમાં આ પ્રદેશના નિવાસીઓ, એમના ઘર, ખાનપાન, વેશભૂષા, અભિવાદન, ભાષા અને લિપિ, જન્મ અને મરણ સહિતની વિધિઓ, તિબેટમાં બૌદ્ધ ધર્મ, વિવિધ સંપ્રદાય, પર્વ અને તહેવાર, ખેતી, કસ્તૂરી મૃગ, યાક, કૂતરાં, ગવ્ય સહિત જંગલી અને પાલતુ પશુપંખીઓ સાથે વ્યાપાર અને બજાર વિશેની માહિતી સમાવાયેલી છે. છેલ્લાં છઠ્ઠા અધ્યાયમાં દલાઇ લામાથી શરૂ કરીને અંગ્રેજોના શાસનકાળ સહિત નેપાળ, તિબેટ અને ભૂતાનના સંબંધો ઉપરાંત માનસખંડના પ્રસિ યાત્રીઓ સાથે જાેરાવરસિંહની વિગતવાર માહિતી ઉપલબ્ધ છે.